CELEX: 62021CN0298
Language: fi
Date: 2021-05-10 00:00:00
Title: Asia C-298/21: Ennakkoratkaisupyyntö, jonka Curtea de Apel Brașov (Romania) on esittänyt 10.5.2021 – S. C. Techno-Gaz K.F. T. PAKS v. U.A. T. Comuna Dalnic

16.8.2021   
            
            
               FI
            
            
               Euroopan unionin virallinen lehti
            
            
               C 329/8
            
         
      Ennakkoratkaisupyyntö, jonka Curtea de Apel Brașov (Romania) on esittänyt 10.5.2021 – S. C. Techno-Gaz K.F. T. PAKS v. U.A. T. Comuna Dalnic
      (Asia C-298/21)
      (2021/C 329/11)
      Oikeudenkäyntikieli: romania
      
         Ennakkoratkaisua pyytänyt tuomioistuin
      
      Curtea de Apel Brașov
      
         Pääasian asianosaiset
      
      
         Valittaja ja vastaaja: S. C. Techno-Gaz K.F. T. PAKS
      
         Vastapuoli ja kantaja: U.A. T. Comuna Dalnic
      
         Ennakkoratkaisukysymys
      
      Ovatko Euroopan unionin toiminnasta tehdyn sopimuksen 56 artiklassa tarkoitettu palvelujen vapaan tarjoamisen periaate, 31.3.2004 annetun Euroopan parlamentin ja neuvoston direktiivin 2004/18 (1) 25 artikla sekä talouden toimijoiden välistä vapaata ja yhdenvertaista kilpailua koskevassa periaate ja suhteellisuusperiaate, jotka kuuluvat Euroopan unionin oikeuteen, esteenä julkisia hankintoja koskevalle kansalliselle lainsäädännölle, kuten Romanian lainsäädännölle, joka sisältyy hallituksen asetuksen (Hotărârea Guvernului) nro 925/2006 96 §:n 1 momenttiin, jossa säädetään, että jos yksi tai useampi alihankkija suorittaa julkista hankintaa koskevan sopimuksen tietyt osat, esitettyjen sopimusten on oltava tarjouksen mukaisia ja ne muodostavat liitteenä erottamattoman osan julkista hankintaa koskevasta sopimuksesta, jota tulkitaan siten, että alihankintana suoritettavat palvelut on suoritettava samanarvoisina/samaan hintaan kuin kyseisten palvelujen osalta pääsopimuksessa määrätään?
      
         (1)  Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annettu Euroopan parlamentin ja neuvoston direktiivi 2004/18/EY (EUVL 2004, L 134, s. 114).